ddrg/super_eurlex huggingface dataset:
Rådets afgørelse

af 8. marts 2001

om godkendelse af Kommissionens indgåelse af samarbejdsaftalen mellem Det Europæiske Atomenergifællesskab, repræsenteret ved Kommissionen, og Amerikas Forenede Staters energiministerium om forskning i fusionsenergi og udvikling heraf

(2001/411/Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 101, andet led,

under henvisning til forslag fra Kommissionen, og

ud fra følgende betragtninger:

(1) Samarbejdsaftalen om fredelig udnyttelse af kerneenergi mellem Det Europæiske Atomenergifællesskab og Amerikas Forenede Stater, underskrevet i Bruxelles den 7. november 1995 og den 29. marts 1996(1), indførte et samarbejde om nuklear forskning og udvikling, herunder forskning i kontrolleret termonuklear fusion.

(2) Kommissionen har i overensstemmelse med Rådets direktiver af 10. april 2000 ført forhandlinger om en samarbejdsaftale mellem Det Europæiske Atomenergifællesskab, repræsenteret ved Kommissionen, og Amerikas Forenede Staters energiministerium om forskning i fusionsenergi og udvikling heraf.

(3) Kommissionens indgåelse af denne aftale bør godkendes -

TRUFFET FØLGENDE AFGØRELSE:

Eneste artikel

Herved godkendes Kommissionens indgåelse på Fællesskabets vegne af samarbejdsaftalen mellem Det Europæiske Atomenergifællesskab og Amerikas Forenede Staters energiministerium om forskning i fusionsenergi og udvikling heraf.

Aftalens tekst findes i bilaget til denne afgørelse(2).

Udfærdiget i Bruxelles, den 8. marts 2001.

På Rådets vegne

K. Larsson

Formand

(1) EFT L 120 af 20.5.1996, s. 1.

(2) Se side 80 i denne Tidende.
Rådets afgørelse

af 28. maj 2001

om indgåelse af en aftale i form af brevveksling mellem Det Europæiske Fællesskab og Den Argentinske Republik i henhold til artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne vedrørende hvidløg omhandlet i liste CXL, der er knyttet som bilag til GATT

(2001/404/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Den 2. maj 2000 bemyndigede Rådet Kommissionen til at indlede forhandlinger og konsultationer med WTO's medlemmer i henhold til artikel XXVIII i GATT 1994 med henblik på at ændre den bundne toldsats for hvidløg.

(2) Forhandlingerne er blevet ført af Kommissionen i samråd med Artikel 133-Udvalget og inden for rammerne af Rådets forhandlingsdirektiver.

(3) Forhandlingerne med Den Argentinske Republik, der er det eneste medlem af WTO, som har en hovedleverandørinteresse, er blevet afsluttet med positivt resultat.

(4) Aftalen i form af brevveksling mellem Det Europæiske Fællesskab og Den Argentinske Republik om ændring af indrømmelserne vedrørende hvidløg bør derfor godkendes.

(5) Bestemmelserne til gennemførelse af denne afgørelse bør vedtages efter forvaltningsproceduren i artikel 46 i forordning (EF) nr. 2200/96(1) -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Den Argentinske Republik i henhold til artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne vedrørende hvidløg omhandlet i liste CXL, der er knyttet som bilag til GATT, godkendes på EF's vegne.

Teksten til aftalen er knyttet til denne afgørelse.

Artikel 2

Kommissionen vedtager bistået af den komité, der er nedsat i henhold til artikel 45 i forordning (EF) nr. 2200/96, de foranstaltninger, der er nødvendige for at forvalte de toldkontingenter, som er fastsat i aftalen, efter proceduren i artikel 46 i nævnte forordning.

Artikel 3

Formanden for Rådet bemyndiges til at udpege den person, der er beføjet til at undertegne aftalen med bindende virkning for EF(2).

Artikel 4

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 28. maj 2001.

På Rådets vegne

T. Bodström

Formand

(1) EFT L 297 af 21.11.1996, s. 1. Forordningen er senest ændret ved forordning (EF) nr. 2826/2000 (EFT L 328 af 23.12.2000, s. 2).

(2) Aftalens ikrafttrædelsesdato offentliggøres i De Europæiske Fællesskabers Tidende.
Kommissionens beslutning

af 7. maj 2001

om ændring af beslutning 98/483/EF om miljøkriterierne for tildeling af Fællesskabets miljømærke til opvaskemaskiner

(meddelt under nummer K(2001) 1187)

(EØS-relevant tekst)

(2001/397/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke(1), særlig artikel 3, 4 og 6, og

ud fra følgende betragtninger:

(1) I artikel 3 i forordning (EF) nr. 1980/2000 fastsættes det, at miljømærket kan tildeles et produkt, som besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold.

(2) Artikel 4 i forordning (EF) nr. 1980/2000 foreskriver, at der fastsættes specifikke miljømærkekriterier for hver produktgruppe.

(3) I henhold til artikel 4 i forordning (EF) nr. 1980/2000 skal miljømærkekriterierne og de krav til vurdering og verifikation, der er knyttet til kriterierne, gennemgås i god tid, inden gyldighedsperioden udløber for de kriterier, som er specificeret for hver produktgruppe. Gennemgangen skal resultere i et forslag til forlængelse, tilbagetrækning eller revision.

(4) Ved beslutning 98/483/EF(2) fastlagde Kommissionen de miljøkriterier for tildeling af EF-miljømærket til opvaskemaskiner, som efter beslutningens artikel 3 gælder indtil den 31. juli 2001.

(5) Ret til at bruge EF-miljømærket er givet for ét produkt inden for denne produktgruppe.

(6) Definitionen af produktgruppen og miljøkriterierne herfor bør forlænges i uændret form for en periode på 18 måneder.

(7) De i denne beslutning fastsatte foranstaltninger er udformet og vedtaget i overensstemmelse med procedurerne for fastsættelse af miljømærkekriterier i artikel 6 i forordning (EF) nr. 1980/2000.

(8) De i denne beslutning fastsatte foranstaltninger er i overensstemmelse med udtalelse fra det udvalg, der er nedsat i medfør af artikel 17 i forordning (EF) nr. 1980/2000 -

VEDTAGET FØLGENDE BESLUTNING:

Artikel 1

Artikel 3 i beslutning 98/483/EF affattes således: "Produktgruppedefinitionen og kriterierne for produktgruppen gælder fra den 1. august 1998 til den 31. januar 2003."

Artikel 2

Denne beslutning er rettet til medlemsstaterne.

Udfærdiget i Bruxelles, den 7. maj 2001.

På Kommissionens vegne

Margot Wallström

Medlem af Kommissionen

(1) EFT L 237 af 21.9.2000, s. 1.

(2) EFT L 216 af 4.8.1998, s. 12.
Kommissionens beslutning

af 4. maj 2001

om fjerde ændring af beslutning 2000/284/EF om listen over godkendte sædopsamlingsstationer for indførsel af hingstesæd fra tredjelande

(meddelt under nummer K(2001) 1172)

(EØS-relevant tekst)

(2001/392/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, i direktiv 90/425/EØF(1), senest ændret ved Kommissionens beslutning 95/176/EF(2), særlig artikel 17, stk. 3, litra b), og

ud fra følgende betragtninger:

(1) Listen over godkendte sædopsamlingsstationer for indførsel af hingstesæd fra tredjelande blev fastsat ved Kommissionens beslutning 2000/284/EF(3), senest ændret ved beslutning 2001/169/EF(4).

(2) Myndighederne i Canada og Schweiz har officielt meddelt Kommissionen, at de i overensstemmelse med direktiv 92/65/EØF har godkendt henholdsvis yderligere to og én sædopsamlingsstation(er).

(3) Listen bør ændres på baggrund af de nye oplysninger fra de pågældende tredjelande, og af hensyn til klarheden bør ændringerne fremhæves i bilaget.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 2000/284/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 4. maj 2001.

På Kommissionens vegne

David Byrne

Medlem af Kommissionen

(1) EFT L 268 af 14.9.1992, s. 54.

(2) EFT L 117 af 24.5.1995, s. 23.

(3) EFT L 94 af 14.4.2000, s. 35.

(4) EFT L 60 af 1.3.2001, s. 62.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>
Rådets afgørelse

af 11. juni 2001

om beskikkelse af et tysk medlem af Regionsudvalget

(2001/482/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som medlem af Regionsudvalget, efter at Rolf EGGERT er trådt tilbage, hvilket Rådet blev underrettet om den 29. maj 2001,

under henvisning til indstillingen fra den tyske regering -

TRUFFET FØLGENDE AFGØRELSE:

Eneste artikel

Helmut HOLTER beskikkes som medlem af Regionsudvalget som efterfølger for Rolf EGGERT for den resterende del af mandatperioden, dvs. indtil den 25. januar 2002.

Udfærdiget i Luxembourg, den 11. juni 2001.

På Rådets vegne

A. Lindh

Formand

(1) EFT L 28 af 4.2.1998, s. 19.
Rådets afgørelse

af 4. april 2001

om indgåelse af aftalen i form af brevveksling mellem Det Europæiske Fællesskab og Republikken Chile om tilføjelse til rammeaftalen om samarbejde mellem Det Europæiske Fællesskab og dets medlemsstater på den ene side og Republikken Chile på den anden side af en protokol om gensidig bistand mellem administrative toldmyndigheder i toldspørgsmål

(2001/473/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) For at muliggøre gensidigt administrativt samarbejde mellem de to parter på toldområdet som omhandlet i artikel 7, stk. 3, i den rammeaftale om samarbejde, der som endeligt mål har en politisk og økonomisk associering mellem Det Europæiske Fællesskab og dets medlemsstater på den ene side og Republikken Chile på den anden side(1), er det nødvendigt at tilføje en protokol til denne aftale.

(2) Der har været ført forhandlinger herom med Chile, som har resulteret i en aftale i form af brevveksling, som det er i Fællesskabets interesse at godkende -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Republikken Chile om tilføjelse til rammeaftalen om samarbejde af en protokol om gensidig bistand mellem administrative myndigheder i toldspørgsmål godkendes på Fællesskabets vegne.

Teksten til aftalen i form af brevveksling er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen med bindende virkning for Fællesskabet(2).

Artikel 3

Formanden for Rådet foranstalter på Fællesskabets vegne den notifikation, der er fastsat i aftalen i form af brevveksling.

Udfærdiget i Luxembourg, den 4. april 2001.

På Rådets vegne

B. Rosengren

Formand

(1) EFT L 42 af 16.2.1999, s. 46.

(2) Datoen for protokollens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.
Kommissionens beslutning

af 12. juni 2001

om den oversigt over vinproduktionskapaciteten, som Italien har fremlagt i henhold til Rådets forordning (EF) nr. 1493/1999

(meddelt under nummer K(2001) 1581)

(Kun den italienske udgave er autentisk)

(2001/475/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), ændret ved forordning (EF) nr. 2826/2000(2), særlig artikel 23, stk. 4, og

ud fra følgende betragtninger:

(1) Ifølge artikel 16 i forordning (EF) nr. 1493/1999 skal der fremlægges en oversigt over vinproduktionskapaciteten. Oversigten skal fremlægges, før ulovligt tilplantede arealer kan anerkendes, plantningsrettigheder forøges og omstrukturering og omstilling støttes.

(2) De oplysninger, som oversigten skal indeholde, er fastsat i artikel 19 i Kommissionens forordning (EF) nr. 1227/2000 af 31. maj 2000 om gennemførelsesbestemmelser til Rådets forordning (EF) nr. 1493/1999 for så vidt angår produktionskapaciteten(3).

(3) Italien meddelte ved brev af 31. juli 2000, 28. september 2000, 20. november 2000, 18. december 2000, 12. og 29. januar 2001, 10., 13., 23. og 24. april 2001 og af 2. maj 2001 Kommissionen de oplysninger, der er omhandlet i artikel 16 i forordning (EF) nr. 1493/1999. Af disse oplysninger fremgår det, Italien har udarbejdet oversigten for de regioner, der er angivet i artikel 1.

(4) Nærværende beslutning indebærer ikke Kommissionens anerkendelse af, at oplysningerne i oversigten er nøjagtige, eller at den i oversigten omhandlede lovgivning er forenelig med EF-retten. Den foregriber ikke en eventuel senere kommissionsbeslutning om disse punkter.

(5) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Vin -

VEDTAGET FØLGENDE BESLUTNING:

Artikel 1

Kommissionen konstaterer, at Italien har udarbejdet den oversigt, der er omhandlet i artikel 16 i forordning (EF) nr. 1493/1999, for følgende regioner og selvstyrende provinser:

1. Abruzzo

2. Basilicata

3. Calabria

4. Campania

5. Emilia-Romagna

6. Friuli-Venezia Giulia

7. Lazio

8. Liguria

9. Lombardia

10. Marche

11. Molise

12. Piemonte

13. Puglia

14. Sardegna

15. Sicilia

16. Toscana

17. Trento

18. Umbria

19. Veneto

20. Valle d'Aosta

21. Bolzano.

Artikel 2

Denne beslutning er rettet til Den Italienske Republik.

Udfærdiget i Bruxelles, den 12. juni 2001.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 328 af 23.12.2000, s. 2.

(3) EFT L 143 af 16.6.2000, s. 1.
Kommissionens beslutning

af 21. maj 2001

om den oversigt over vinproduktionskapaciteten, som Frankrig har fremlagt i henhold til Rådets forordning (EF) nr. 1493/1999

(meddelt under nummer K(2001) 1443)

(Kun den franske udgave er autentisk)

(2001/435/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), ændret ved forordning (EF) nr. 2826/2000(2), særlig artikel 23, stk. 4, og

ud fra følgende betragtninger:

(1) Ifølge artikel 16 i forordning (EF) nr. 1493/1999 skal der fremlægges en oversigt over vinproduktionskapaciteten. Oversigten skal fremlægges, før ulovligt tilplantede arealer kan anerkendes, plantningsrettigheder forøges og omstrukturering og omstilling støttes.

(2) De oplysninger, som oversigten skal indeholde, er fastsat i artikel 19 i Kommissionens forordning (EF) nr. 1227/2000 af 31. maj 2000 om gennemførelsesbestemmelser til Rådets forordning (EF) nr. 1493/1999 for så vidt angår produktionskapaciteten(3).

(3) Frankrig meddelte ved brev af 25. september 2000, 29. december 2000 og 8. januar 2001 de i artikel 16 i forordning (EF) nr. 1493/1999 omhandlede oplysninger. Gennemgangen af disse oplysninger viser, at Frankrig har udarbejdet oversigten.

(4) Nærværende beslutning indebærer ikke Kommissionens anerkendelse af, at oplysningerne i oversigten er nøjagtige, eller at den i oversigten omhandlede lovgivning er forenelig med EF-retten. Den foregriber ikke en eventuel senere kommissionsbeslutning om disse punkter.

(5) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Vin -

VEDTAGET FØLGENDE BESLUTNING:

Artikel 1

Kommissionen konstaterer, at Frankrig har udarbejdet den i artikel 16 i forordning (EF) nr. 1493/1999 omhandlede oversigt.

Artikel 2

Denne beslutning er rettet til Den Franske Republik.

Udfærdiget i Bruxelles, den 21. maj 2001.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 328 af 23.12.2000, s. 2.

(3) EFT L 143 af 16.6.2000, s. 1.
Kommissionens beslutning

af 22. maj 2001

om den oversigt over vinproduktionskapaciteten, som Portugal har fremlagt i henhold til Rådets forordning (EF) nr. 1493/1999

(meddelt under nummer K(2001) 1458)

(Kun den portugisiske udgave er autentisk)

(2001/436/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), ændret ved forordning (EF) nr. 2826/2000(2), særlig artikel 23, stk. 4, og

ud fra følgende betragtninger:

(1) Ifølge artikel 16 i forordning (EF) nr. 1493/1999 skal der fremlægges en oversigt over vinproduktionskapaciteten. Oversigten skal fremlægges, før ulovligt tilplantede arealer kan anerkendes, plantningsrettigheder forøges og omstrukturering og omstilling støttes.

(2) De oplysninger, som oversigten skal indeholde, er fastsat i artikel 19 i Kommissionens forordning (EF) nr. 1227/2000 af 31. maj 2000 om gennemførelsesbestemmelser til Rådets forordning (EF) nr. 1493/1999 for så vidt angår produktionskapaciteten(3).

(3) Portugal meddelte ved brev af 21. juni 2000, 23. november 2000 og 12. februar 2001 de i artikel 16 i forordning (EF) nr. 1493/1999 omhandlede oplysninger. Gennemgangen af disse oplysninger viser, at Portugal har udarbejdet oversigten for den kontinentale del (eksklusive Azorerne og Madeira).

(4) Nærværende beslutning indebærer ikke Kommissionens anerkendelse af, at oplysningerne i oversigten er nøjagtige, eller at den i oversigten omhandlede lovgivning er forenelig med EF-retten. Den foregriber ikke en eventuel senere kommissionsbeslutning om disse punkter.

(5) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Vin -

VEDTAGET FØLGENDE BESLUTNING:

Artikel 1

Kommissionen konstaterer, at Portugal har udarbejdet den i artikel 16 i forordning (EF) nr. 1493/1999 omhandlede oversigt for den kontinentale del (eksklusive Azorerne og Madeira).

Artikel 2

Denne beslutning er rettet til Den Portugisiske Republik.

Udfærdiget i Bruxelles, den 22. maj 2001.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 328 af 23.12.2000, s. 2.

(3) EFT L 143 af 16.6.2000, s. 1.
Rådets afgørelse

af 28. maj 2001

om indgåelse på Det Europæiske Fællesskabs vegne af en brevveksling om bekræftelse af den fælles forståelse af, at Republikken Korea tiltræder den fælles forståelse af principperne for internationalt forsknings- og udviklingssamarbejde inden for intelligente fremstillingssystemer (IMS) mellem Det Europæiske Fællesskab og Amerikas Forenede Stater, Japan, Australien, Canada, Norge og Schweiz

(2001/421/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 170 sammenholdt med artikel 300, stk. 2, første punktum, og artikel 300, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Internationalt samarbejde inden for intelligente fremstillingssystemer vil styrke det videnskabelige og teknologiske grundlag for Fællesskabets industri og fremme dens konkurrenceevne.

(2) Der er indgået en brevveksling mellem Det Europæiske Fællesskab og Amerikas Forenede Stater, Japan, Australien, Canada, Norge og Schweiz(2) om bekræftelse af den fælles forståelse af principperne for internationalt forsknings- og udviklingssamarbejde inden for intelligente fremstillingssystemer (IMS), jf. det vedlagte IMS-kommissorium.

(3) IMS-kommissoriets kapitel IX indeholder bestemmelser om optagelse af nye deltagere.

(4) Republikken Korea har ansøgt om at blive medlem af IMS i henhold til IMS-kommissoriets kapitel IX.

(5) Republikken Korea har opfyldt IMS-kommissoriet, og Koreas bidrag til IMS har gjort det muligt at etablere en positiv deltagerprofil for regionen. Den Internationale IMS-styringskomité har den 12. november 1999 henstillet til, at Republikken Korea repræsenteres i Den Internationale IMS-styringskomité -

TRUFFET FØLGENDE AFGØRELSE:

Artikel 1

Brevvekslingen om bekræftelse af den fælles forståelse af, at Republikken Korea tiltræder den fælles forståelse af principperne for internationalt forsknings- og udviklingssamarbejde inden for intelligente fremstillingssystemer mellem Det Europæiske Fællesskab og Amerikas Forenede Stater, Japan, Australien, Canada, Norge og Schweiz godkendes hermed på Fællesskabets vegne.

Teksten til brevvekslingen er knyttet til denne beslutning.

Artikel 2

Formanden for Rådet bemyndiges til at udpege den(de) person(er), der er beføjet til at undertegne brevvekslingen med bindende virkning for Fællesskabet.

Udfærdiget i Bruxelles, den 28. maj 2001.

På Rådets vegne

T. Östros

Formand

(1) Udtalelse afgivet den 3.4.2001 (endnu ikke offentliggjort i EFT).

(2) EFT L 161 af 18.6.1997, s. 2.
Rådets afgørelse

af 25. juni 2001

om beskikkelse af en belgisk suppleant til Regionsudvalget

(2001/501/EF)

RÅDET FOR DEN EUROPÆISKE UNION HAR -

under henvisning til traktaten om Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig i Regionsudvalget, efter at Annemie NEYTS-UYTTEBROECK er trådt tilbage som suppleant, hvilket Rådet blev underrettet om den 11. juni 2001,

under henvisning til indstillingen fra den belgiske regering -

TRUFFET FØLGENDE AFGØRELSE:

Eneste artikel

Som suppleant til Regionsudvalget beskikkes Guy VAN HENGEL som efterfølger for Annemie NEYTS-UYTTEBROECK for den resterende del af mandatperioden, dvs. indtil den 25. januar 2002.

Udfærdiget i Luxembourg, den 25. juni 2001.

På Rådets vegne

A. Lindh

Formand

(1) EFT L 28 af 4.2.1998, s. 19.